钦定古今图书集成/历象汇编/历法典/第069卷 > 图
## 钦定古今图书集成/历象汇编/历法典/第069卷 > 图

“人在甲，见星在己” ，视星距戊平行之度数。

上测得十九度○三分。又次轮心在丙最高冲，视距
太阳平行大距度，为庚甲丙角。依上测得二十三度
十五分。作戊己丙庚各线，于甲己甲庚成直角。
依三角形法，甲戊己为直角形，有己直角，有甲角，大
距度自亦有戊角，己甲戊之馀即为七十度五十七
分有三角。求戊己戊甲之比例，设戊甲十万，戊己即
为十万分之三二六二九，〈正弦数也〉

又，“甲丙庚形，有三角。”〈因直角形之理有甲乙角自有丙角〉求甲丙、丙庚
两腰之比例，设甲丙十万，丙庚为十万分之三九四
七四。〈甲角之正弦〉

先定丙庚、“戊己两圈半径为等”者。〈以上下两次轮无二〉今以《三
率法》通之，设甲戊十万，戊己或丙庚为三二六二九，
丙甲为八，二六二五，戊甲甲丙并之，折半得九一三
四二，即戊壬线也。

今有戊壬、戊甲、戊己同类之三线，又设戊壬本天半
径，为十万全数，求他线之数，以法得戊甲为一○九
四七九，减戊壬全数，馀九四七九，乃壬甲两心差之
数也。又壬申数以六除之，得一五八○，乃载本天心
小轮之半径，说见《水星本天象论》。戊己为三五七二，
乃伏见轮半径也。

多禄某依《亲测》得水星各圈比例如此。然所记载测
数中有可疑。〈恒星及太阳之行各不精细〉苐谷及其门人因加密
测，密算依上记十测，设戊壬全数，戊己为三八五○
○。〈丁庚同数〉壬甲为六八二二。取壬甲六之一，即一一三
七，为壬心所行，圈之半周。

系水星近于地，为本天十万分之五四六七二，极远
为一四五三二一。

《算水星经度用三角形试法》第八。

用上所记第五测时刻，以三角形及上定各圈之数，
求水星经度。〈用新图〉当时查表，得太阳平行，在星纪宫
二十八度二十二分半。水星最高，在析木宫初度二
十九分半。两数相减，得引数为五十七度五十三分。
图上为庚乙己丙两弧之度。〈绘图及其行之类见上二章〉此引数
三倍之，得一百七十三度三十九分，为戊丁弧。丁乃
伏见，轮心作壬次轮圈，从壬极远顺算，得一百二十。